CELEX: 62011TN0098
Language: mt
Date: 2011-02-17 00:00:00
Title: Kawża T-98/11 P: Appell ippreżentat fis- 17 ta’ Frar 2011 minn AG kontra d-digriet mogħti fis- 16 ta’ Diċembru 2010 mit-Tribunal għas-Servizz Pubbliku fil-Kawża F-25/10, AG vs Il-Parlament

16.4.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 120/15
            
         Appell ippreżentat fis-17 ta’ Frar 2011 minn AG kontra d-digriet mogħti fis-16 ta’ Diċembru 2010 mit-Tribunal għas-Servizz Pubbliku fil-Kawża F-25/10, AG vs Il-Parlament
   (Kawża T-98/11 P)
   2011/C 120/36
   Lingwa tal-kawża: il-Franċiż
   
      Partijiet
   
   
      Appellanti: AG (Brussell, il-Belġju) (rappreżentanti: S. Rodrigues, A. Blot u C. Bernard-Glanz, avukati)
   
      Appellata: Il-Parlament Ewropew
   
      Talbiet tal-appellanti
   
   L-appellanti titlob li l-Qorti Ġenerali jogħġobha:
   
               —
            
            
               tiddikjara dan l-appell bħala ammissibbli;
            
         
               —
            
            
               tannulla d-digriet tat-Tribunal għas-Servizz Pubbliku tas-16 ta’ Diċembru 2010 fil-Kawża F-25/10;
            
         
               —
            
            
               tilqa’ t-talbiet għall-annullament u għal kumpens ippreżentati minnha quddiem it-Tribunal għas-Servizz Pubbliku;
            
         
               —
            
            
               tikkundanna lill-Parlament għall-ispejjeż taż-żewġ istanzi.
            
         
      Aggravji u argumenti prinċipali
   
   Insostenn tal-appell, l-appellanti tinvoka aggravju wieħed ibbażat fuq id-distorsjoni tal-provi mressqa quddiem il-Qorti tal-ewwel istanza, fuq ksur tal-prinċipju taċ-ċertezza legali u fuq ksur tad-dritt għal rimedju effettiv, sa fejn:
   
               —
            
            
               ebda prova mill-proċess ma tippermetti lit-TSP li jikkunsidra li l-appellanti ma kinitx diliġenti meta ma ħaditx ħsieb il-posta tagħha tul il-vaganzi tal-aħħar tas-sena tagħha, perjodu li fih il-pustier mar f’darha sa biex itiha l-ittra rreġistrata tal-Parlament li kien fiha r-risposta għall-ilment tagħha;
            
         
               —
            
            
               it-TSP ma spjegax x’kellu jinftiehem b’vaganzi “mtawwla”;
            
         
               —
            
            
               it-TSP qies li l-avviż ta’ passaġġ li l-appellanti sabet fil-kaxxa postali tagħha meta ġiet lura mill-vaganzi kien jirrigwarda neċessarjament l-ittra rreġistrata tal-Parlament li kien fiha r-risposta għall-ilment tagħha.